CELEX: 62008CB0217
Language: el
Date: 2009-03-17 00:00:00
Title: Υπόθεση C-217/08: Διάταξη του Δικαστηρίου (έβδομο τμήμα) της 17ης Μαρτίου 2009 [αίτηση του Tribunale ordinario di Milano (Ιταλία) για την έκδοση προδικαστικής αποφάσεως] — Rita Mariano κατά Istituto nazionale per l'assicurazione contro gli infortuni sul lavoro (INAIL) (Άρθρο 104, παράγραφος 3, του Κανονισμού Διαδικασίας — Íση μεταχείριση στον τομέα της απασχολήσεως και της εργασίας — Άρθρα 12 και 13 ΕΚ — Χορήγηση παροχής επιζώντος — Εθνική κανονιστική ρύθμιση προβλέπουσα διαφορετική μεταχείριση μεταξύ του επιζώντος συζύγου και του επιζώντος συντρόφου σε συμβίωση εκτός γάμου)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/24
            
         Διάταξη του Δικαστηρίου (έβδομο τμήμα) της 17ης Μαρτίου 2009 [αίτηση του Tribunale ordinario di Milano (Ιταλία) για την έκδοση προδικαστικής αποφάσεως] — Rita Mariano κατά Istituto nazionale per l'assicurazione contro gli infortuni sul lavoro (INAIL)
   (Υπόθεση C-217/08) (1)
   
   (Άρθρο 104, παράγραφος 3, του Κανονισμού Διαδικασίας - Ίση μεταχείριση στον τομέα της απασχολήσεως και της εργασίας - Άρθρα 12 και 13 ΕΚ - Χορήγηση παροχής επιζώντος - Εθνική κανονιστική ρύθμιση προβλέπουσα διαφορετική μεταχείριση μεταξύ του επιζώντος συζύγου και του επιζώντος συντρόφου σε συμβίωση εκτός γάμου)
   2009/C 180/41
   Γλώσσα διαδικασίας: η ιταλική
   
      Αιτούν δικαστήριο
   
   Tribunale ordinario di Milano
   
      Διάδικοι
   
   Rita Mariano
   κατά
   Istituto nazionale per l'assicurazione contro gli infortuni sul lavoro (INAIL)
   
      Αντικείμενο
   
   Αίτηση εκδόσεως προδικαστικής αποφάσεως — Tribunale ordinario di Milano — Ερμηνεία των άρθρων 12 και 13 ΕΚ — Ίση μεταχείριση στον τομέα της απασχολήσεως και της εργασίας — Χορήγηση συντάξεως επιζώντος — Εθνική κανονιστική ρύθμιση προβλέπουσα διαφορετική μεταχείριση μεταξύ του επιζώντος συζύγου και του επιζώντος συντρόφου εκτός γάμου που έχει συνάψει με τον αποβιώσαντα σύμφωνο ελεύθερης συμβιώσεως
   
      Διατακτικό
   
   Το κοινοτικό δίκαιο δεν περιέχει απαγόρευση κάθε διακρίσεως, την εφαρμογή της οποίας πρέπει να διασφαλίζουν τα δικαστήρια των κρατών μελών, εφόσον η ενδεχομένως συνιστώσα δυσμενή διάκριση συμπεριφορά ουδόλως συνδέεται προς το κοινοτικό δίκαιο. Υπό συνθήκες όπως αυτές της υποθέσεως της κύριας δίκης, τα άρθρα 12 ΕΚ και 13 ΕΚ δεν δημιουργούν από μόνα τους τέτοιο σύνδεσμο.
   Υπό τις εν λόγω συνθήκες, τα άρθρα αυτά δεν απαγορεύουν εθνική κανονιστική ρύθμιση δυνάμει της οποίας, σε περίπτωση θανάτου ενός προσώπου κατόπιν ατυχήματος, καταβάλλεται επίδομα ίσο προς το 50 % των αποδοχών που εισέπραττε το πρόσωπο αυτό πριν από τον θάνατό του μόνο στον επιζώντα σύζυγο, το δε ανήλικο τέκνο του θανόντος εισπράττει επίδομα ανερχόμενο μόλις στο 20 % των αποδοχών αυτών.
   
      (1)  ΕΕ C 197 της 2.8.2008.